วิกรมชี้น้ำท่วมส่งผลดีนิคมฝั่งตะวันออก
วิกรมมองวิกฤตน้ำท่วมเชิงบวกส่งผลดีนิคมอุตฯภาคตะวันออก แนะพัฒนาพื้นที่รองรับนักลงทุนนอก
14 ธ.ค. 2554

วิกรมมองวิกฤตน้ำท่วมเชิงบวกส่งผลดีนิคมอุตฯภาคตะวันออก แนะพัฒนาพื้นที่รองรับนักลงทุนนอก
นายวิกรม กรมดิษฐ์ ประธานเจ้าหน้าที่บริหาร บริษัท อมตะ คอร์ปอเรชั่น จำกัด เปิดเผยว่า วิกฤติน้ำท่วมในพื้นที่ภาคกลางหากมองในเชิงบวกน่าจะส่งผลดีต่อพื้นที่ภาคตะวันออก โดยเฉพาะโอกาสที่จะมีการย้ายฐานการลงทุนมายังภาคตะวันออกของผู้ประกอบการ เพื่อลดความเสี่ยงที่จะเกิดขึ้นอีกในอนาคต          ทั้งนี้ ความโดดเด่นของพื้นที่ภาคตะวันออกคือ อยู่ใกล้ทะเลหรือท่าเรือน้ำลึก ใกล้สนามบิน จึงถูกมองไว้เป็นทางเลือกแรก ซึ่งนิคมอุตสาหกรรมในพื้นที่ควรจะมีการปรับตัวเตรียมความพร้อมไว้รองรับ ทั้งการพัฒนาพื้นที่ การจัดการด้านสิ่งแวดล้อม รวมทั้งการพัฒนาความพร้อมของพื้นที่เพื่อไม่ให้เกิดปัญหาน้ำท่วมแบบภาคกลาง 
นอกจากนี้ เห็นว่า เหตุการณ์น้ำท่วมที่เกิดขึ้นส่งผลกระทบด้านการลงทุนในประเทศอย่างเลี่ยงไม่ได้ และจะเป็นโอกาสให้ประเทศเพื่อนบ้าน เช่นเวียดนาม ได้รับผลประโยชน์จากการย้ายฐานการลงทุนของอุตสาหกรรมขนาดใหญ่ โดยเฉพาะในสาขาทางด้านอิเล็กทรอนิกส์ การผลิตอุปกรณ์ที่เกี่ยวเนื่องกับการถ่ายภาพ